DTAC-สายการบินนกสกู๊ต จัดโปรฯเอาใจลูกค้าจีน
DTAC จับมือ สายการบินนกสกู๊ต มอบโปรโมชั่นพิเศษรับวันวาเลนไทน์จีน เอาใจกลุ่มลูกค้าชาวจีน
17 ส.ค. 2560

นายศรุต วานิชพันธุ์ ผู้อำนวยการฝ่ายธุรกิจพรีเพด บริษัท โทเทิ่ล แอ็คเซ็ส คอมมูนิเคชั่น (มหาชน) หรือ DTAC (ขวา) และ นางสาวไอ หลิง อึ้ง ผู้อำนวยการฝ่ายการพาณิชย์ สายการบินนกสกู๊ต ดีแทค (ซ้าย) ร่วมเป็นพันธมิตรจัดโปรโมชั่นพิเศษต้อนรับช่วงไฮซีซั่น และ วันวาเลนไทน์จีน สำหรับกลุ่มนักท่องเที่ยวชาวจีน
โดยนายศรุต กล่าวว่า ดีแทคให้ความสำคัญสำหรับกลุ่มนักเที่ยวชาวต่างชาติอยู่แล้วโดยเฉพาะกลุ่มลูกค้าชาวจีน ซึ่งซิมแฮปปี้ทัวริสต์ 299 บาทจากดีแทคนี้ พร้อมใช้งานฟรีอินเทอร์เน็ตไม่จำกัด 8 วัน ที่ความเร็วสูงสุด  ได้ 2.5 GB พร้อมค่าโทรใช้งาน ง่าย สะดวกช่วยให้ไม่ขาดการติดต่อแม้จะเดินทางท่องเที่ยวอยู่ก็ตาม
ทั้งนี้เฉพาะซิมนี้เท่านั้นที่แถมฟรีกรมธรรม์ คุ้มครองการเสียชีวิตจากอุบัติเหตุ และ กระเป๋าเดินทางสูญหาย หรือ เสียหาย 7 วันฟรี และพิเศษโปรโมชั่นช่วงนี้รับเพิ่มฟรีอินเทอร์เน็ตเพิ่ม 1 GB  และ ของที่ระลึกพิเศษจากดีแทค ตลอดเดือนสิงหาคมนี้
ด้านนางสาว ไอ หลิง กล่าวว่า ประเทศไทยถือเป็นจุดหมายปลายทางอันดับต้นๆ ของนักท่องเที่ยวชาวจีน ดังนั้นการร่วมมือกับดีแทค ซึ่งเป็นที่รู้จักของนักท่องเที่ยวจีน จะยิ่งช่วยเพิ่มความสะดวกสบายให้กับผู้โดยสารได้เป็นอย่างดี
 